
  
DR.30.9.2013 97  

 
Tuan P. Kamalanathan a/l P. Panchanathan: Terima kasih Yang Berhormat. Kita 

memang mengambil kira. Kajian telah dibuat dan kita akan ambil maklumat. Saya akan 
berkongsi maklumat ini kepada Yang Berhormat kemudian mengenai apa status dan 
sebagainya. Kita akan memberi maklumat itu kepada Yang Berhormat Kota Raja. 

Tuan Pengerusi, setakat ini sahaja yang dapat saya jelaskan mengenai perkara-
perkara yang menyentuh Kementerian Pendidikan sepanjang perbahasan ini. Perkara-
perkara yang tidak sempat dijelaskan akan tetap diambil perhatian dan tindakan sewajarnya 
akan diambil. Sekali lagi kementerian mengucapkan setinggi-tinggi penghargaan dan 
ucapan terima kasih kepada semua Yang Berhormat-Yang Berhormat atas keprihatinan, 
perhatian, teguran dan sokongan yang berterusan kepada Kementerian Pendidikan. 
Sekian, terima kasih.  

Tuan Pengerusi [Dato’ Haji Ismail bin Haji Mohamed Said]: Terima kasih Yang 

Berhormat Timbalan Menteri.   

Ahli-ahli Yang Berhormat, masalahnya ialah bahawa wang sejumlah 
RM322,775,400 untuk Maksud B.41 di bawah Kementerian Pendidikan jadi sebahagian 
daripada Jadual hendaklah disetujukan. 

 [Masalah dikemuka bagi diputuskan, dan disetujukan] 

 [Wang sebanyak RM322,775,400 untuk Maksud B.41 diperintahkan jadi 
sebahagian daripada Jadual] 

 

Maksud B.42 [Jadual] - 

Tuan Pengerusi [Dato’ Haji Ismail bin Haji Mohamed Said]:. Kepala B.42 di 

bawah Kementerian Kesihatan terbuka untuk dibahas. Ada berapa orang? Satu, dua, tiga, 
empat, lima, enam dan tujuh... [Mengira jumlah Ahli yang bangun] Sila. 

Dr. Haji Noor Azmi bin Ghazali [Bagan Serai]: Bagan Serai.  

Tuan Pengerusi [Dato’ Haji Ismail bin Haji Mohamed Said]: Sila, sila.  

  

6.27 ptg.  

Dr. Haji Noor Azmi bin Ghazali [Bagan Serai]: Bismillahi Rahmani Rahim. 
Assalamualaikum warahmatullahi wabarakatuh, dan salam sejahtera. Terima kasih Tuan 

Pengerusi kerana memberikan ruang dan peluang untuk saya mengambil bahagian dalam 
perbahasan dan saya akan menyentuh perkara B.42, Butiran 032200.  

Dalam usaha negara kita menuju negara maju berpendapatan tinggi, elemen 
kesihatan adalah satu perkara yang sangat penting. Dengan kesihatan yang terbaik, kita 
akan dapat menikmati kesejahteraan hidup. Bermakna, dengan kesihatan yang baik, kita 
dapat menikmati kemajuan dan pembangunan yang negara akan capai apabila kita menuju 
negara maju. Kesihatan adalah harta kita. Ada kesihatan, kita ada segala-galanya. Hilang 
kesihatan, kita akan hilang segala-galanya. Jadi, betul pepatah mengatakan, “Mencegah 
adalah lebih baik daripada merawat.” Mencegah lebih mudah dan lebih seronok. Mencegah 
lebih senang daripada kita merawat kerana merawat memerlukan perbelanjaan yang tinggi 
dan juga merawat terpaksa menghadapi komplikasi yang banyak.  

Kita lihat kepada penambahan pembekalan ini menghampiri kepada RM300 juta. 
Pemakanan, aktiviti kita seharian dan gaya hidup kita akan menentukan kesihatan kita yang 
mana akan menentukan produktiviti kita. Produktiviti yang baik akan menaikkan taraf 
ekonomi negara kita. Sediakan payung sebelum hujan. Jangan terhantuk baru tengadah. 
Jangan sampai nasi jadi bubur. Jadi hari ini, sepatutnya kita memberi penumpuan yang 

banyak kepada pencegahan. Sikap kita terhadap kesihatan harus diperbetulkan. Ada yang 
berfikir hidup masih terlalu muda dan ada yang... 

 



Tuan P. Kamalanathan a/l P. Panchanathan: Terima kasih Yang Berhormat. Kita memang mengambil kira. Kajian telah dibuat dan kita akan ambil maklumat. Saya akan berkongsi maklumat ini kepada Yang Berhormat kemudian mengenai apa status dan sebagainya. Kita akan memberi maklumat itu kepada Yang Berhormat Kota Raja. Tuan Pengerusi, setakat ini sahaja yang dapat saya jelaskan mengenai perkara- perkara yang menyentuh Kementerian Pendidikan sepanjang perbahasan ini. Perkara- perkara yang tidak sempat dijelaskan akan tetap diambil perhatian dan tindakan sewajarnya akan diambil. Sekali lagi kementerian mengucapkan setinggi-tinggi penghargaan dan ucapan terima kasih kepada semua Yang Berhormat-Yang Berhormat atas keprihatinan, perhatian, teguran dan sokongan yang berterusan kepada Kementerian Pendidikan. Sekian, terima kasih. Tuan Pengerusi [Dato' Haji Ismail bin Haji Mohamed Said]: Terima kasih Yang Berhormat Timbalan Menteri. Ahli-ahli Yang Berhormat, masalahnya ialah bahawa wang sejumlah RM322,775,400 untuk Maksud B.41 di bawah Kementerian Pendidikan jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan] [Wang sebanyak RM322,775,400 untuk Maksud B.41 diperintahkan jadi sebahagian daripada Jadual]. Maksud B.42 [Jadual]- Tuan Pengerusi [Dato' Haji Ismail bin Haji Mohamed Said]:. Kepala B.42 di bawah Kementerian Kesihatan terbuka untuk dibahas. Ada berapa orang? Satu, dua, tiga, empat, lima, enam dan tujuh... [Mengira jumlah Ahli yang bangun] Sila. Dr. Haji Noor Azmi bin Ghazali [Bagan Serai]: Bagan Serai. Tuan Pengerusi [Dato' Haji Ismail bin Haji Mohamed Said]: Sila, sila. 6.27 ptg. Dr. Haji Noor Azmi bin Ghazali [Bagan Serai]: Bismillahi Rahmani Rahim. Assalamualaikum warahmatullahi wabarakatuh, dan salam sejahtera. Terima kasih Tuan Pengerusi kerana memberikan ruang dan peluang untuk saya mengambil bahagian dalam perbahasan dan saya akan menyentuh perkara B.42, Butiran 032200. Dalam usaha negara kita menuju negara maju berpendapatan tinggi, elemen kesihatan adalah satu perkara yang sangat penting. Dengan kesihatan yang terbaik, kita akan dapat menikmati kesejahteraan hidup. Bermakna, dengan kesihatan yang baik, kita dapat menikmati kemajuan dan pembangunan yang negara akan capai apabila kita menuju negara maju. Kesihatan adalah harta kita. Ada kesihatan, kita ada segala-galanya. Hilang kesihatan, kita akan hilang segala-galanya. Jadi, betul pepatah mengatakan, "Mencegah adalah lebih baik daripada merawat." Mencegah lebih mudah dan lebih seronok. Mencegah lebih senang daripada kita merawat kerana merawat memerlukan perbelanjaan yang tinggi dan juga merawat terpaksa menghadapi komplikasi yang banyak. Kita lihat kepada penambahan pembekalan ini menghampiri kepada RM300 juta. Pemakanan, aktiviti kita seharian dan gaya hidup kita akan menentukan kesihatan kita yang mana akan menentukan produktiviti kita. Produktiviti yang baik akan menaikkan taraf ekonomi negara kita. Sediakan payung sebelum hujan. Jangan terhantuk baru tengadah. Jangan sampai nasi jadi bubur. Jadi hari ini, sepatutnya kita memberi penumpuan yang banyak kepada pencegahan. Sikap kita terhadap kesihatan harus diperbetulkan. Ada yang berfikir hidup masih terlalu muda dan ada yang...